**Dzelzceļu stacijas ēkas Dzelzceļa ielā 16, Līvānos, Līvānu novadā, virslogu koka konstrukcijas nomaiņa ārsienā**

DARBA UZDEVUMS

1. **Ievads:**

VAS “LDz” piederoša dzelzceļa stacijas ēka ar kadastra apzīmējumu 76110040435002, Dzelzceļa ielā 16, Līvānos, Līvānu novadā, kas izvietota VAS “Latvijas dzelzceļš” (turpmāk - LDz vai Pasūtītājs) publiskās lietošanas dzelzceļa infrastruktūras zemes nodalījuma joslā.

Dzelzceļa stacijas ēkai sākotnēji pēc tās ekspluatācijas uzsākšanas bija izbūvētas lielizmēra logu ailes līdz pat jumta pārsegumam. Logu nomaiņas laikā esošie koka logu bloki tika demontēti un nomainīti pret mazāka augstuma PVC konstrukcijas logiem, līdz ar to pārējā logu ailu daļa tika daļēji aizmūrēta un ārsienas daļa līdz jumta konstrukcijai izbūvēta ar koka ieliktni un siltinājumu. Ēkas ekspluatācijas laikā, pie negatīvām temperatūrām karnīžu vietās (pilsētas puses fasādē), kā arī jumta lietus ūdens novadīšanas teknēs tika konstatēts, ka pastiprināti veidojas lāstekas.

Apsekojot koka ieliktņu konstrukcijas tika konstatēts, ka nav izveidota kondensāta novadīšana no ieliktņa konstrukcijām, līdz ar to uzkrājas kondensāta mitrums un sākās koka konstrukciju trūdēšanas procesi. Provizoriski iespējams, ka konstrukcijai nav izveidota tvaika izolācija, kā arī esošā siltinātāja biezums nav pietiekošs, kā rezultātā ārsienās iekštelpu pusē veidojas mitruma plankumi un bojā iekšējo kosmētisko apdari. Jumta dzelzsbetona paneļi balstās uz esošām dubult-T profila sijām, kurām nav veikta pietiekoša siltināšana, kā rezultātā veidoja aukstuma tilti un pie negatīvam temperatūrām veidojas pastiprināts kondensāta daudzums, kā arī siltuma zudumi. Lai nepieļautu tālākus iekštelpu apdares bojājumus, lāsteku rašanos un esošo ieliktņu konstrukciju tālāko bojāšanos, nepieciešams veikt ieliktņu konstrukciju nomaiņu pastiprinot konstrukcijas siltumnoturību un pretkondensāta aizsardzību.

1. **Mērķis:**

Veikt stacijas ēkas ārsienu ieliktņu nomaiņas darbus, tādējādi novēršot lāsteku veidošanos un iekštelpu apdares bojāšanos.

1. **Uzdevumi:**

**Darba uzdevuma ietvaros plānoto darbu apjomus skatīt “Plānoto būvdarbu apjomi Dzelzceļa stacijas ēkas Dzelzceļa ielā 16, Līvānos, virslogu koka konstrukcijas nomaiņa ārsienā” un skici “Dzelzceļa stacijas ēkas Dzelzceļa ielā 16, Līvānos, virslogu koka konstrukcijas nomaiņa ārsienā” pielikumā.**

3.1.Pirms būvdarbu uzsākšanas sagatavot darba veikšanas projektu (DVP). Saskaņot ar Pasūtītāja pārstāvjiem;

* 1. Būvdarbu veikšanas laikā jāievēro visas normatīvo aktu prasības, kas saistītas ar darbu izpildi. Jānodrošina ugunsdrošības, darba drošības un vides aizsardzības normu ievērošanu. Visus būvdarbus veikt ievērojot būvniecības tehnoloģijas, normatīvus un tehniskos noteikumus;
	2. Būvdarbu izpildes laikā ir jāsagatavo segto darbu akti, pieaicinot uz darba vietu Pasūtītāja pārstāvjus un pieņemt darbus ar aktu parakstīšanu no abām pusēm (ja nepieciešams);
	3. Darbu veikšanas laikā nodrošināt kārtību darba vietās. Pēc darbu pabeigšanas uzkopt darba vietas.
1. **Īpaši noteikumi:**

4.1.Uzņēmumam, turpmāk - Būvuzņēmējs, ir jābūt reģistrētam Būvkomersantu reģistrā. Būvdarbu vadītājs - būvspeciālists ar sertifikātu “Ēku būvdarbu vadīšana”;

4.2.Būvuzņēmējam jābūt vispārējās civiltiesiskās atbildības apdrošināšanas polisei, būvdarbu vadītajam jābūt profesionālās civiltiesiskās atbildības apdrošināšanas polisei;

4.3.Visiem pielietotiem materiāliem jābūt ekspluatācijas īpašību deklarācijas atbilstoši ES regulas Nr. 305/2011 prasībām. Ekspluatācijas īpašību deklarācijā būvizstrādājumu raksturlielumu atbilstību un citas prasības jābūt noradītiem atbilstoši aktuāliem LVS EN standartiem, Latvijas valsts standartiem un normatīvajiem aktiem;

4.4.Garantijas periods – 5 gadi no izpildīto darbu akta parakstīšanas brīža. Jāiesniedz garantijas laika garantijas polisi uz 5 gadiem. Garantijas perioda ietvaros Būvuzņēmējs uz sava rēķina nodrošina paveikto darbu uzturēšanu, ja tas ir paredzēts to tehnisko īpašību saglabāšanai un bez īpaša uzaicinājuma veic defektu vai trūkumu novēršanu;

4.5.Būvuzņēmējs tiks atbildīgs par trešajām personām un Pasūtītājam nodarītajiem zaudējumiem, kas radušies tā darbības vai bezdarbības rezultātā Darbu izpildes laikā. Būvuzņēmējs atlīdzina visus nodarītos zaudējumus Pasūtītājam 100% (viens simts procentu) apmērā;

4.6.Objekta apskate pēc iepriekšējas pierakstīšanās, sazināties ar atbildīgo personu: LDz, Nekustamā īpašuma pārvaldes Tehniskās uzturēšanas un attīstības daļas galveno būvinženieri Rasitu Latkovsku telf. 29907116, e-pasts: rasita.latkovska@ldz.lv;

4.7.Pieslēgšanu tehniskajām komunikācijām (elektrotīkliem utt.) un to izmantošanu būvdarbu laikā veikt tikai pēc Pasūtītāja atbildīgās personas atļaujas saņemšanas. Ja Būvuzņēmējam ir nepieciešams pieslēgties pie Pasūtītāja tehniskajām komunikācijām, Būvuzņēmējam par to informē Pasūtītāju, par to nosūtot informāciju uz e-pastu uzzinas@ldz.lv. Pēc būvdarbu pabeigšanas Būvuzņēmējs apmaksa rēķinus par izmantotiem resursiem uz sava rēķina.

Top of Form

1. **Rezultāts:**

Izpildīti ārsienu ieliktņu konstrukciju nomaiņas būvdarbi, sakarā ar ko novērstas iespējas iekštelpu apdares bojājumiem, kā arī lāsteku rašanās.

1. **Laiks un resursi**

6.1.Darbs šī darba uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

**6.2. Darbu izpildes termiņš: 45 kalendāra dienas no 2023.gada 1.maija (darbus ir iespējams uzsākt tikai pēc 2023.gada apkures sezonas beigām).**